CXXXIII.  Privilegium pro eodem manasterio.   (Anno 1146, Dec. 20.) [Hugonis Candidi  Hist. coenob. Burgensis,  p. 82, ap. SPARKE,  Hist. Angl. Script.,  p. 82.]
Author: Eugenius III

EUGENIUS episcopus, servus servorum Dei, dilecto filio MARTINO Burgensi abbati, ejusque fratribus tam praesentibus quam futuris, regularem vitam professis, in perpetuum.

Quoties illud a nobis petitur, quod religioni et honestati convenire dignoscitur, animo nos decet libenti concedere, et petentium desideriis congruum impertiri suffragium. Eapropter, dilecte in Domino fili Martine abbas, quoniam per multos labores apostolorum limina et nostram praesentiam devotione debita visitasti, tuis et fratrum tuorum justis postulationibus clementer annuimus, et ea quae de jure vestro sacristiae vestri monasterii devotionis intuitu rationabili providentia concessistis, et nos concedimus, et praesentis scripti pagina confirmamus. In quibus haec propriis duximus exprimenda vocabulis: Capellas parochiae de Burch, de Torp, de Pastun, Oxneya, ecclesias de Kateringa , de Wermingtun, , de ecclesia de Undele, unam marcam argenti. De ecclesia de Bernak decem solidos; de Marham decem solidos; de terra de Groham unam marcam; de Hirtlingburch, de Aldewincle, et de Stanwigge duas partes decimae dominii; de Thornhage et de Witering duas partes decimae dominii Galfridi de Sancto Medardo; duas partes decimae Rogeri de Torpel, Yvonis de Gunnetorp, Galfridi Fawel, Ascelini de Tot, Roberti Peverel, Turoldi de Miltun, Hugonis de Gimiges, Guidonis Malfet, Willelmi de Cloptune; Martini de Pappele, Rogeri de Wodecroft, Gilberti de Bernoke, Galfridi filii Sucin, Radulfi de Glinton, Richardi Salide de Badinton , Roberti de Wauton, Roberti de Wodecroft; de Soca de Glinton, et totam decimam dominii Gilberti clerici de Uffewrte. De Alurico de Witherington duos solidos, de Ansfrido de Turlebi duodecim denarios, de Odone de Witheringtun duodecim denarios, Pilergate cum soca, ecclesiam de Castre, cum capellis et decimis, et terris et omnibus ad eam pertinentibus, terram Alsuarti de Burch, et quindecim acras juxta grangias abbatis de Burch; paludes de Wodehithe usque ad Lawe, terram Godrici Lefled in Huntendon , servitium Alurici caementarii; Aelredi sutoris , Gualteri Anglici, Lefwini carpentarii, Godwinicarlet Sinodi foci , Alarici, Normanni secretarii. De Roberto de Wodecroft septem solidos pro una mansura in Burch, et pro terra quam tenet in soca de Glintun, et pro terra quam Bonde tenet in Peikirke duos solidos, terram quae fuit Litlebrandi in Burch et duas domos, quas tenet Ulricus sacerdos. De Radulfo de la Mare unoquoque anno decem solidos, quinque autem in Dominica Ramorum Palmarum, ad celebrandum anniversarium domni Turoldi abbatis, quinque vero ad festivitatem Sancti Michaelis pro anima uxoris suae. De Guidone de Miltun quinque solidos. Haec privilegia et munitiones abbas Martinus Romae acquisivit. Et quia stylus noster adhuc in his est, nullus ergo rex, vel princeps seu quaelibet persona potens, ecclesiastica vel saecularis, haec eadem bona ab officio sacristiae temere removere, auferre, retinere, minuere, seu quibuslibet molestiis fatigare praesumat. Sed si quid ibi mutandum, augendum vel minuendum fuerit, abbatis et communi fratrum, vel sanioris partis consilio et assensu fiat. Si quis autem contra hujus nostrae constitutionis paginam sciens temere venire praesumpserit, a sacratissimo corpore ac sanguine Dei ac Domini nostri Jesu Christi alienus fiat, atque in extremo examine districtae ultioni subjaceat. Amen, amen, amen. Datum Viterbii per manum Guidonis sanctae Romanae Ecclesiae diaconi cardinalis et cancellarii, decimo tertio Kalendarum Januarii, indictione decima, Incarnationis Dominicae anno millesimo centesimo quadragesimo sexto, pontificatus vero domni Eugenii III papae anno secundo.

Notes: (Castere
W., Catere C., at S. Keterniga recte ) (hic S. addit de Peikircha ) ( et Selide de Badingtona S. fol. 
100) ( Wudehyda S. ) (Huntendone) ( Egelredi S. ) ( Leawini S. ) ( Coci S. Sinothi Coci W. ) (Alfricus S.) ( omnia
usque ad, Nullus ergo rex desiderantur in S. ) ( Eugenio caeterisque praenominatis in
superiori bulla subscribentibus. )